 Hadaba marka ay hooyadu aragto in qoyskii ay ku lafo-jabtay u burburayo talo xumaanta saygeeda, sidoo kalena aanay waxba ka qaban karaynin talo xumaanta ku habsatay qoyskeeda, waxay taasi ku abuuri jirtey xaalad uurkutaalo iyo niyad-xumaan leh, waxaanay hiifi-jirtey nafteeda iyadoo ka murugoonaysa in ay nolosha kula mataanowday arinlaawe aan waligii taladiisa ku meel marin. 